Szaharai por van a levegõben
Szaharai port tartalmaz a légkör - írta hétfõn Facebook-oldalán az Országos Meteorológiai Szolgálat. Emiatt szerdáig nem ajánlott kocsit, illetve ablakot mosni, mivel a következõ két napban több helyen is elõfordulhat kisebb csapadék, így kárba veszhet a tisztításba fektetett pénz, illetve munka.
A vasárnap este érkezett a poros-homokos légtömeg elsõ hulláma, ami a kedden, a nap végéig az ország felett is marad. Sõt,

a homok koncentrációja kissé tovább nõhet.

Kedden, a nap végén azonban egy hidegfront érkezik, amely szerdára okoz légtömeg-váltást, és ennélfogva a levegõ "tisztulását".

Üveges Zoltán, az Országos Meteorológiai Szolgálat meteorológusa az MTI-nek elmondta: évente többször is elõfordul, hogy Közép-Európát is eléri a közép-afrikai légáramlat. Ez most azért látványosabb, mert a szaharai homok és por az esõvel is keveredve láthatóbb nyomot hagy. A por a szervezetre nem jelent nagyobb veszélyt, mint például a normál városi levegõ.

Ma este a legalacsonyabb éjszakai hõmérséklet 10 és 16 fok között valószínû. A legmagasabb nappali hõmérséklet kedden 17 és 23 fok között várható, a Tiszántúlon lehet a melegebb.
Európa Balkán idõjárás Magyarország